pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.เกษตรฯ แจงความคืบหน้าการแก้ปัญหาหนี้สินเกษตรกร
วันจันทร์ที่ 2 กรกฎาคม 2561
รมว.เกษตรฯ แจงความคืบหน้าการแก้ปัญหาหนี้สินเกษตรกร
รมว.เกษตรฯ แจงความคืบหน้าการแก้ปัญหาหนี้สินเกษตรกร พร้อมขอความร่วมมืองดชุมนุมเนื่องในเดือนมหามงคล 'เฉลิมพระชนมพรรษาร.10'
นายณรงค์ อ่อนสอาด ที่ปรึกษารัฐมนตรีว่าการกระทรวงเกษตรและสหกรณ์ กล่าวว่า วันนี้นายกฤษฎา บุญราช รัฐมนตรีว่าการกระทรวงเกษตรและสหกรณ์ ได้หารือร่วมกับ นายยศวัฒน์ ชัยวัฒนสินิกุล ที่ปรึกษาสหพันธ์เกษตรกรแห่งประเทศไทย (ส.ก.ท.) ถึงแนวทางการแก้ไขปัญหาหนี้สินให้กับเกษตรกรสมาชิกกองทุนฟื้นฟูและพัฒนาเกษตรกร โดยความคืบหน้าการแก้ไขปัญหาล่าสุดแบ่งเป็น 3 กลุ่ม คือ 1) กลุ่มลูกหนี้ ธกส. ซึ่งลูกหนี้ได้เสนอให้มีการขยายกรอบมติ ครม. เมื่อวันที่ 7 เม.ย. 2553 เรื่อง โครงการปรับโครงสร้างหนี้และฟื้นฟูอาชีพเกษตรกร จากเดิม ธ.ค. 52 ให้ขยายไปถึง ธ.ค. 60 ซึ่งมีประมาณ 36,000 ราย เป็นหนี้ภาคการเกษตร ขณะนี้อยู่ระหว่างดําเนินการหาข้อมูลตัวเลข จํานวนหนี้ต่างๆ รวมทั้งระเบียบกฎหมาย และจะต้องดําเนินการฟื้นฟูลูกหนี้กลุ่มนี้ควบคู่กันไปด้วย คาดว่าภายในเดือน ก.ค. จะนําเสนอให้คณะกรรมการกองทุนฟื้นฟูและพัฒนาเกษตรกรเฉพาะกิจพิจารณา 2) กลุ่มลูกหนี้สหกรณ์ เป็นหนี้ผิดชําระ 15,000 ราย ซึ่งเดิม กฟก.สามารถจัดการซื้อหนี้กลุ่มนี้ได้ แต่ปัจจุบันมีระเบียบ กฟก. 2560 ขึ้นมาทําให้ไม่สามารถจัดการซื้อหนี้ได้เช่นเดิม ประกอบกับสหกรณ์ส่วนใหญ่ไม่ยินยอมที่จะขายหนี้ให้กับกองทุน ซึ่งขณะนี้ได้มีการประชุมกับสหกรณ์ 1,500 แห่งทั่วประเทศ เพื่อทําความเข้าใจและหาแนวทางแก้ไข และปรับหลักเกณฑ์ให้เหมาะสมเพื่อให้สหกรณ์เข้ามามีส่วนร่วมในกระบวนการจัดการหนี้ และ 3) กลุ่มลูกหนี้ธนาคารพาณิชย์ ซึ่งมีกว่า 4,000 ราย โดยทางสมาคมธนาคารไทยได้เคยเสนอหลักเกณฑ์การให้ความช่วยเหลือจะขายหนี้ให้กับลูกหนี้ หากมูลหนี้ต่ํากว่า 2.5 ล้านบาท ให้ชําระอัตรา 50% ต่อมากลุ่มเกษตรกร ได้ยื่นข้อเสนอกับ รมว.เกษตรฯ ให้ธนาคารเจ้าหนี้ตัดเงินต้นที่มีหลักทรัพย์ค้ําประกัน เหลือร้อยละ 30 และไม่มีหลักทรัพย์ เหลือร้อยละ 20
ด้านนายยศวัฒน์ ชัยวัฒนสินิกุล ที่ปรึกษาสหพันธ์เกษตรกรแห่งประเทศไทย (ส.ก.ท.) กล่าวว่า ตามที่ได้มีการติดตามความคืบหน้าการแก้ไขปัญหาหนี้สินเกษตรกรมาโดยตลอดนั้น ยังคงมีปัญหาติดขัดระหว่างลูกหนี้กับเจ้าหนี้ ทางสหพันธ์เกษตรกรแห่งประเทศไทยจึงได้กําหนดเดินทางเพื่อเข้ามาพูดคุยกับเจ้าหนี้ในวันที่ 3 ก.ค. 2561 ณ บริเวณหน้ากระทรวงการคลัง โดยมีสมาชิกเกษตรกรของสหพันธ์เกษตรกรฯ กว่า 2,000 รายทั่วประเทศเข้าร่วม เพื่อติดตามการแก้ไขปัญหาหนี้สินของเกษตรกรสมาชิกกองทุนฟื้นฟูและพัฒนาเกษตรกรนั้น อย่างไรก็ตามวันนี้ตนและตัวแทนได้เข้ามาหารือกับรัฐมนตรีเกษตรฯ โดยรับทราบความก้าวหน้าในเรื่องต่าง ๆ ทั้งนี้เดือน ก.ค. ถือเป็นเดือนมหามงคลของปวงชนชาวไทย เนื่องในโอกาสเฉลิมพระชนมพรรษาของสมเด็จพระเจ้าอยู่หัว ซึ่งทรงพระราชสมภพในวันที่ 28 ก.ค. จึงมีความเห็นตรงกันว่าควรเลื่อนการเดินทางชุมนุมออกไปก่อนจนถึง 31 ก.ค. 61 พร้อมกันนี้เชื่อมั่นว่ารัฐมนตรีเกษตรฯ จะสามารถทํางานเพื่อบรรเทาปัญหาไปได้ เพื่อให้เกษตรกรได้รับการแก้ปัญหาอย่างจริงจัง
รัฐบาลไทย-ข่าวทำเนียบรัฐบาล-ภาครัฐมีมาตรการจำกัดความเสียหายที่ จ.ระยอง อย่างไร และจะมีการล็อคดาวน์อีกรอบหรือไม่ ??
วันพุธที่ 15 กรกฎาคม 2563
ภาครัฐมีมาตรการจํากัดความเสียหายที่ จ.ระยอง อย่างไร และจะมีการล็อคดาวน์อีกรอบหรือไม่ ??
ภาครัฐมีมาตรการจํากัดความเสียหายที่ จ.ระยอง อย่างไร ??
Q : ภาครัฐมีมาตรการจํากัดความเสียหายที่ จ.ระยอง อย่างไร และจะมีการล็อคดาวน์อีกรอบหรือไม่ ??
A : มีการใช้แอปพลิเคชัน “ไทยชนะ” ระบุตัวกลุ่มเสี่ยงเพื่อจํากัดวงความเสียหายให้แคบที่สุด ซึ่งจะมี Notify จากแอปฯ ส่งไปแจ้งว่าให้กักตัวที่บ้าน หรือเข้าตรวจหาเชื้อไวรัสโควิด-19 ส่วนการประกาศล็อคดาวน์หรือไม่ ขึ้นอยู่กับว่าจะมีการติดเชื้อเกิดขึ้นอีกหรือไม่ ซึ่งต้องติดตามดูภายในระยะเวลา 14 วัน หากไม่พบการติดเชื้อในพื้นที่ ก็ไม่ต้องประกาศล็อคดาวน์แต่อย่างใด
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เป็นประธานเปิดการสัมมนาวิชาการ เรื่อง “ครบเครื่องเรื่องการแปลงโฉมธุรกิจในสี่มิติ”
วันศุกร์ที่ 30 พฤศจิกายน 2561
รัฐมนตรีช่วยฯ สมชาย เป็นประธานเปิดการสัมมนาวิชาการ เรื่อง “ครบเครื่องเรื่องการแปลงโฉมธุรกิจในสี่มิติ”
รัฐมนตรีช่วยฯ สมชาย เป็นประธานเปิดการสัมมนาวิชาการ เรื่อง “ครบเครื่องเรื่องการแปลงโฉมธุรกิจในสี่มิติ”
วันนี้ (30 พฤศจิกายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดการสัมมนาวิชาการ เรื่อง “ครบเครื่องเรื่องการแปลงโฉมธุรกิจในสี่มิติ” และปาฐกถาพิเศษ หัวข้อ “กลยุทธ์การพัฒนาอุตสาหกรรมของไทย” โดยมีนายสุรพล ชามาตย์ รองปลัดกระทรวงอุตสาหกรรม และนายกสมาคมศิษย์เก่ามหาวิทยาลัยเทคโนโลยีพระจอมเกล้าพระนครเหนือ ให้การต้อนรับ
การสัมมนาในครั้งนี้ออกแบบมาเพื่อให้ครอบคลุมใน 4 มิติที่เป็นหัวใจหลักของการดําเนินธุรกิจในทุกๆ องค์กร (Strategic Vision, Human Capital Management, Business Process Transformation, Digital and Innovation Technology) โดยมีวัตถุประสงค์เพื่อให้เกิดการเรียนรู้และเข้าใจเกี่ยวกับแนวโน้มการเปลี่ยนแปลงในการบริหารธุรกิจและพัฒนาอุตสาหกรรมต่างๆ ที่ส่งผลกระทบต่อการขับเคลื่อนธุรกิจตามยุทธศาสตร์การพัฒนาอุตสาหกรรมไทย 4.0 และเพื่อให้เห็นมุมมองในหลากหลายมิติของการบริหารธุรกิจ และพัฒนาอุตสาหกรรมที่หลากหลาย รวมถึงนวัตกรรมหรือเทคโนโลยีใหม่ เพื่อการต่อยอด S-Curve เดิมที่กําลังจะถึงจุดอิ่มตัว หรือ S-Curve ใหม่ที่กําลังจะเกิดขึ้น โดยนําเสนอแนวคิดในการทํา Business Transformation ให้ประสบความสําเร็จอย่างยั่งยืน ณ มหาวิทยาลัยเทคโนโลยีพระจอมเกล้าพระนครเหนือ
รัฐบาลไทย-ข่าวทำเนียบรัฐบาล-นายกรัฐมนตรีสั่งเพิ่มมาตรการป้องกันโควิด-19 ทุกเส้นทางการเดินทาง ขอให้ผู้ใช้บริการมั่นใจถึงความปลอดภัย และขอให้ความร่วมมือปฏิบัติตามมาตรการอย่างเคร่งครัด
วันพฤหัสบดีที่ 7 พฤษภาคม 2563
นายกรัฐมนตรีสั่งเพิ่มมาตรการป้องกันโควิด-19 ทุกเส้นทางการเดินทาง ขอให้ผู้ใช้บริการมั่นใจถึงความปลอดภัย และขอให้ความร่วมมือปฏิบัติตามมาตรการอย่างเคร่งครัด
นายกรัฐมนตรีสั่งเพิ่มมาตรการป้องกันโควิด-19 ทุกเส้นทางการเดินทาง ขอให้ผู้ใช้บริการมั่นใจถึงความปลอดภัย และขอให้ความร่วมมือปฏิบัติตามมาตรการอย่างเคร่งครัด
วันนี้ (7 พ.ค. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีมอบหมายให้กระทรวงคมนาคมลงพื้นติดตามสถานการณ์ จัดระเบียบเรือโดยสารในคลองแสนแสบ กําชับเรื่องการป้องกันการแพร่ระบาดไวรัสโควิด-19 ตลอดเส้นทางการเดินทาง ทั้งนี้ จากรายการของกรมเจ้าท่า กระทรวงคมนาคม พบว่าสถานการณ์ภายหลังการคลายล็อคดาวน์ จํานวนผู้โดยสารเพิ่มขึ้นอย่างต่อเนื่อง จากเดิมในช่วงล็อคดาวน์ที่มีประมาณ 5 - 6 พันคนต่อวัน สัปดาห์นี้มีจํานวนเพิ่มมากขึ้นประมาณ10,000 กว่าคนต่อวัน
โดยกระทรวงคมนาคม ได้ดําเนินการเพิ่มมาตรการเพิ่มเติมดังนี้ 1. ช่วงเร่งด่วน เพิ่มเที่ยวเรือเต็มพิกัดจากเดิม 40 ลํา เป็น 60 ลํา มีระยะรอคอย 3 - 5 นาทีต่อเที่ยว 2. ทําเครื่องหมายจุดยืนบนเรือ และบนท่าเรือให้ชัดเจน ตามระยะ Social Distancing ที่นั่งจํากัดระยะห่างไว้ไม่น้อยกว่า 1 เมตร 3. ใช้กล้องวงจรปิด เฝ้าดูระยะห่าง หากหนาแน่น มีเจ้าหน้าที่แก้ไขสถานการณ์ทันที และ 4. ประสานวิทยุ/โทรศัพท์ ควบคุมระหว่างผู้ควบคุมเรือกับพนักงานไม่เกินท่าปลายทาง เพื่อแจ้งจํานวนผู้โดยสารขึ้นลงเรือในท่าต่อไปและไม่ให้เกินจํานวนที่กําหนด สําหรับมาตรการเดิม ยังคงเคร่งครัดปฏิบัติต่อไป ทั้งการตรวจอุณหภูมิร่างกาย การใช้เจลแอลกอฮอล และสวมหน้ากากอนามัยทุกคนก่อนลงเรือ / การรักษาระยะห่างระหว่างรอเรือ / การประกาศข้อปฏิบัติของเจ้าหน้าที่ทุกท่าเรือ ฯ เป็นต้น
นายกรัฐมนตรีกําชับหน่วยงานที่กํากับ ดูแล ให้ตรวจสอบอย่างเข้มงวด เพื่อให้ประชาชนเดินทางถึงที่หมาย ได้อย่างราบรื่น สะดวก และปลอดภัยทุกการเดินทางไม่ว่าทางเรือ ทางรถขนส่งสาธารณะ รวมถึงรถไฟฟ้า ขอให้ประชาชนผู้ใช้บริการมั่นใจถึงความปลอดภัย และให้ความร่วมมือปฎิบัติตามมาตรการอย่างเคร่งครัดต่อไปด้วย
-----------------------------------------------
รัฐบาลไทย-ข่าวทำเนียบรัฐบาล-ธ.ก.ส. ประกาศฟรีค่าธรรมเนียมทำธุรกรรมผ่านช่องทาง  ธ.ก.ส. A-Mobile
วันจันทร์ที่ 9 เมษายน 2561
ธ.ก.ส. ประกาศฟรีค่าธรรมเนียมทําธุรกรรมผ่านช่องทาง  ธ.ก.ส. A-Mobile
ธ.ก.ส.คืนกําไรให้ลูกค้า ประกาศฟรีค่าธรรมเนียมการโอนเงิน และบริการโอนเงินพร้อมเพย์ผ่านบริการระบบธ.ก.ส. A-Mobile
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารพร้อมมอบสิทธิประโยชน์ให้แก่ลูกค้าที่ใช้บริการกับธนาคารผ่านระบบธ.ก.ส. A-Mobile ซึ่งเป็นช่องทางในการให้บริการทาง Internet Banking ของ ธ.ก.ส. โดยยกเว้นค่าธรรมเนียม สําหรับการโอนเงินข้ามเขต โอนเงินต่างธนาคารโดยไม่จํากัดจํานวน และการโอนเงินระบบพร้อมเพย์ เริ่มตั้งแต่วันที่ 9 เมษายน 2561 เป็นต้นไป
การให้บริการฟรีค่าธรรมเนียมครั้งนี้ จะดําเนินการเฉพาะในส่วนของการทําธุรกรรมทางการเงินบนธ.ก.ส. A-Mobile เท่านั้น ไม่รวมการให้บริการผ่านเครื่อง ATM และบริการที่เคาน์เตอร์ของธนาคาร ทั้งนี้ เพื่อให้ลูกค้าเห็นประโยชน์จากการทําธุรกรรมทางการเงินผ่านมือถือที่มีทั้งความสะดวก รวดเร็ว และยังประหยัดค่าใช้จ่าย นอกจากนี้ยังสอดคล้องนโยบายรัฐบาลที่มุ่งเน้นส่งเสริมบริการการชําระเงินแบบอิเล็กทรอนิกส์ และแนวคิดของธนาคารแห่งประเทศไทย (ธปท.) ในการลดการใช้เงินสด เพื่อนําประเทศเข้าสู่สังคมไร้เงินสด หรือ Cashless Society ซึ่งเป็นการลดต้นทุนระบบการชําระเงิน นอกจากนี้แนวทางการดําเนินงานดังกล่าวยังเป็นไปตามนโยบายของ ธ.ก.ส.ในการพัฒนาทางการเงินให้มีความทันสมัยครบวงจร
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมโครงการฟื้นฟูแม่น้ำพิจิตรเพื่อการระบายน้ำและกักเก็บน้ำเพื่อการเกษตร
วันจันทร์ที่ 11 มิถุนายน 2561
นายกรัฐมนตรีตรวจเยี่ยมโครงการฟื้นฟูแม่น้ําพิจิตรเพื่อการระบายน้ําและกักเก็บน้ําเพื่อการเกษตร
นายกรัฐมนตรีตรวจเยี่ยมโครงการฟื้นฟูแม่น้ําพิจิตรเพื่อการระบายน้ําและกักเก็บน้ําเพื่อการเกษตร
วันนี้ (11 มิถุนายน 2561) เวลา 11.30 น. พลเอก ประยุทธ์ จันทร์โอชา นายกรัฐมนตรี ตรวจเยี่ยมโครงการฟื้นฟูแม่น้ําพิจิตรเพื่อการระบายน้ําและกักเก็บน้ําเพื่อการเกษตร ณ ประตูระบายน้ําดงเศรษฐี หมู่ที่ 4 ตําบลย่านยาว อําเภอเมือง จังหวัดพิจิตร ซึ่งมีพื้นที่ครอบคลุมระหว่างคลองส่งน้ําของกรมชลประทานทั้งสองฝั่งของแม่น้ําพิจิตร อยู่นอกเขตโครงการชลประทาน ความยาวของแม่น้ําประมาณ 127 กิโลเมตร รวมพื้นที่ทั้งหมดประมาณ 56,900 ไร่ และมีพื้นที่เกษตรกรรมประมาณ 43,700 ไร่
ที่ผ่านมา แม่น้ําพิจิตรหรือแม่น้ําเมืองเก่า เดิมเป็นแม่น้ําน่าน ต่อมาแม่น้ําน่านได้ไหลเปลี่ยนทิศทาง จนเกิดเป็นแม่น้ําพิจิตรในปัจจุบัน เชื่อมต่อระหว่างแม่น้ําน่านกับแม่น้ํายม โดยแยกจากแม่น้ําน่านที่บริเวณบ้านดงเศรษฐี ตําบลย่านยาว อําเภอเมืองพิจิตร ทําให้คุณภาพชีวิตของประชาชนสองฟากฝั่งแม่น้ําดีขึ้น โดยเฉพาะการใช้น้ําเพื่อการอุปโภคบริโภค และน้ําเพื่อการเกษตร เกิดความมั่นคงทางด้านอาหารของประชาชนที่เพิ่มขึ้น เพราะระบบนิเวศน์และความหลากหลายทางชีวภาพของแม่น้ํากลับคืนมา ที่สําคัญช่วยบรรเทาปัญหาน้ําท่วมช่วงที่น้ําหลากในแม่น้ําน่าน โดยสามารถตัดมวลน้ําน่านเข้าสู่แก้มลิงของพิจิตร ช่วยลดปริมาณน้ําที่จะหลากลงไปยังที่ราบภาคกลาง อีกทั้งช่วยแก้ปัญหาบึงสีไฟซึ่งอยู่ทางตอนล่างได้อีกด้วย แนวทางการพัฒนาที่สําคัญ ได้แก่ การขุดลอกแม่น้ําพิจิตรทั้งสายตลอดความยาว 127 กิโลเมตร เพื่อกักเก็บน้ํา
โอกาสนี้ นายกรัฐมนตรีได้แสดงความขอบคุณทุกคนที่มีส่วนร่วมในการช่วยฟื้นฟูแหล่งน้ําพิจิตรให้มีสภาพที่ดีขึ้น พร้อมกล่าวว่า ขณะนี้ทุกคนจะต้องช่วยกันสร้างชุมชนของตนเองให้มีความเข้มแข็ง เพราะลําพังเจ้าหน้าที่ของรัฐฝ่ายเดียวคงมีจํานวนไม่เพียงพอ หากประชาชนช่วยกันแก้ปัญหาในชุมชนก็จะสามารถแก้ไขสิ่งต่าง ๆ ที่เกิดขึ้นได้ โดยใช้แนวทางประชารัฐ เพราะชุมชนถือเป็นฐานสําคัญของการพัฒนาประเทศในทุก ๆ ด้าน ถ้าชุมชนเข้มแข็ง การพัฒนาประเทศก็จะมั่นคง มั่งคั่ง และยั่งยืนตลอดไป
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีร่วมกับเหล่าข้าราชการทำบุญตักบาตรและทำพิธีถวายความอาลัยพระบาทสมเด็จพระปรมินทรมหาภูมิพลอดุลยเดช
วันอังคารที่ 1 พฤศจิกายน 2559
รัฐมนตรีประจําสํานักนายกรัฐมนตรีร่วมกับเหล่าข้าราชการทําบุญตักบาตรและทําพิธีถวายความอาลัยพระบาทสมเด็จพระปรมินทรมหาภูมิพลอดุลยเดช
รัฐมนตรีประจําสํานักนายกรัฐมนตรีร่วมกับเหล่าข้าราชการทําบุญตักบาตรและทําพิธีถวายความอาลัยพระบาทสมเด็จพระปรมินทรมหาภูมิพลอดุลยเดช
วันนี้ (19 ต.ค. 59) เวลา 07.15 น. ณ บริเวณด้านหน้าอาคารสํานักงานปลัด สํานักนายกรัฐมนตรี ทําเนียบรัฐบาล หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี พร้อมด้วย นายจิรชัย มูลทองโร่ย ปลัดสํานักนายกรัฐมนตรี ผู้บริหารและข้าราชการสํานักงานปลัดสํานักนายกรัฐมนตรี เข้าร่วมพิธีทําบุญตักบาตรพระสงฆ์ จํานวน 10 รูป และทําพิธีถวายความอาลัยพระบาทสมเด็จพระปรมินทรมหาภูมิพลอดุลยเดช ด้วยเป็นวันทรงบําเพ็ญพระราชกุศลสัตตมวาร (7 วัน) พระบรมศพพระบาทสมเด็จพระปรมินทรมหาภูมิพลอดุลยเดช
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานและสักขีพยานในพิธีลงนาม MOU สนับสนุนผู้ประกอบการด้านสตาร์ตอัพจากญี่ปุ่นเข้าร่วมงาน “CEBIT ASEAN Thailand 2018”
วันพฤหัสบดีที่ 5 กรกฎาคม 2561
รมว.ดิจิทัลฯ เป็นประธานและสักขีพยานในพิธีลงนาม MOU สนับสนุนผู้ประกอบการด้านสตาร์ตอัพจากญี่ปุ่นเข้าร่วมงาน “CEBIT ASEAN Thailand 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน และเป็นสักขีพยานในพิธีลงนามบันทึกข้อตกลงความร่วมมือว่าด้วยการสนับสนุนผู้ประกอบการด้านสตาร์ตอัพจากประเทศญี่ปุ่นเข้าร่วมงาน “CEBIT ASEAN Thailand 2018” ระหว่างองค์การส่งเสริมการค้าต่างประเทศของญี่ปุ่น (เจโทร กรุงเทพฯ) กับบริษัท อิมแพ็ค เอ็กซิบิชั่น แมเนจเม้นท์ จํากัด ภายใต้โครงการ “Jetro Innovation Program : JIP” ซึ่งจะเป็นการกระชับความสัมพันธ์ทางธุรกิจระหว่างไทยและญี่ปุ่น ส่งเสริมให้เกิดการยกระดับขีดความสามารถในการแข่งขันของตลาดเทคโนโลยีและดิจิทัล กระตุ้นเศรษฐกิจของภูมิภาค สร้างโอกาสให้ประเทศไทยขยายธุรกิจในตลาดโลก สําหรับการจัดงาน “CEBIT ASEAN Thailand 2018” โดยกระทรวงดิจิทัลฯ ได้ให้ความสําคัญกับการใช้เทคโนโลยีดิจิทัลในการขับเคลื่อนประเทศ จึงสนับสนุนการเป็นเจ้าภาพจัดงานฯ ดังกล่าวขึ้นเป็นครั้งแรกในประเทศไทย ร่วมกับ กระทรวงวิทยาศาสตร์และเทคโนโลยี บริษัท อิมแพ็ค เอ็กซิบิชั่น แมเนจเม้นท์ จํากัด และดอชเช่อ เมสเซ่ เอจี ประเทศเยอรมนี ซึ่งจะจัดขึ้นระหว่างวันที่ 18-20 ตุลาคม 2561 ณ ศูนย์แสดงสินค้าและการประชุมอิมแพ็ค เมืองทองธานี โดยจะมีการเนรมิตพื้นที่ให้เป็นแหล่งรวบรวมเทคโนโลยีและผู้เชี่ยวชาญด้านดิจิทัลจากทั้งภาครัฐและภาคเอกชน ตลอดจนเป็นศูนย์กลางการแลกเปลี่ยนความรู้และการเจรจาธุรกิจ เพื่อรองรับการปฏิรูปประเทศขับเคลื่อนเศรษฐกิจและสังคมสู่ยุคดิจิทัล ซึ่งคาดว่าจะมีนักลงทุน ผู้จัดแสดงสินค้าจากทั่วโลกกว่า 300 บริษัท รวมถึงผู้เชี่ยวชาญด้านเทคโนโลยีและผู้นําด้านอุตสาหกรรมกว่า 8,000 รายทั่วทั้งภูมิภาคอาเซียนเดินทางมาในงานฯ ทั้งนี้ งาน “CEBIT ASEAN Thailand 2018” จะทําให้ผู้เข้าร่วมงานได้เห็นถึงศักยภาพของอุตสาหกรรมสารสนเทศ เทคโนโลยีดิจิทัลในปัจจุบัน และนวัตกรรมที่กําลังจะเกิดขึ้นในอนาคตอีกด้วย เมื่อวันที่ 5 กรกฎาคม 2561 ณ ห้องประชุมฟีนิคส์ 6 ศูนย์แสดงสินค้าและการประชุมอิมแพ็ค เมืองทองธานี ถนนแจ้งวัฒนะ อําเภอปากเกร็ด จังหวัดนนทบุรี
**********************
รัฐบาลไทย-ข่าวทำเนียบรัฐบาล-อพวช. พร้อมใช้เครื่องอบโอโซนฆ่าเชื้อในชั้นบรรยากาศ เพื่อสร้างความมั่นใจให้ผู้มาใช้บริการ
วันพุธที่ 8 กรกฎาคม 2563
อพวช. พร้อมใช้เครื่องอบโอโซนฆ่าเชื้อในชั้นบรรยากาศ เพื่อสร้างความมั่นใจให้ผู้มาใช้บริการ
อพวช. พร้อมใช้เครื่องอบโอโซนฆ่าเชื้อในชั้นบรรยากาศ เพื่อสร้างความมั่นใจให้ผู้มาใช้บริการ
เมื่อวันที่ 2 มิถุนายน 2563 ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) ให้กําลังใจเจ้าหน้าที่ อพวช. ในการอบรมใช้เครื่องอบโอโซน ฆ่าเชื้อในชั้นบรรยากาศ เพื่อสร้างความมั่นใจให้ผู้มาใช้บริการ โดยจะทําความสะอาดต่อเนื่องทุก ๆ รอบของการจัดกิจกรรมในห้องปิด ซึ่งถือเป็นส่วนหนึ่งในมาตรการ New Normal ของ อพวช. ณ อพวช. เทคโนธานี ตําบลคลองห้า อําเภอคลองหลวง จังหวัดปทุมธานี
ข้อมูลข่าวโดย : องค์การพิพิธภัณฑ์วิทยาศาสตร์แห่งชาติ (อพวช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ
วันอาทิตย์ที่ 25 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับ
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตวิสามัญผู้มีอํานาจเต็มแห่งสหราชอาณาจักรประจําประเทศไทย
ในวันศุกร์ที่ ๒๓ มีนาคม ๒๕๖๑ เวลา ๑๓.๓๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับ
นายไบรอัน จอห์น เดวิดสัน (Mr. Brian John Davidson) เอกอัครราชทูตวิสามัญผู้มีอํานาจเต็ม
แห่งสหราชอาณาจักรประจําประเทศไทย พร้อมคณะ
ในโอกาสเข้าเยี่ยมคารวะ เพื่อกระชับความสัมพันธ์อันดีระหว่างกัน
พร้อมทั้งร่วมหารือข้อราชการที่เกี่ยวข้องกับการดําเนินงานของกระทรวงยุติธรรม อาทิ
การเพิ่มความคุ้มครองแก่เด็กและเยาวชนจากผู้กระทําผิดทางเพศที่แสวงหาประโยชน์จากเด็กและเยาวชน
โดยการติดต่อทางออนไลน์ โครงการความร่วมมือระหว่างกรมราชทัณฑ์และสถานเอกอัครราชทูตสหราชอาณาจักรประจําประเทศไทย ในการปรับปรุงสภาพความเป็นอยู่ของผู้ต้องขังตามมาตรฐานสากล รวมถึงเรื่องการโอนตัวผู้ต้องขัง และประเด็นเรื่องสิทธิมนุษยชนในประเทศไทย​
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวง​ยุติธรรม พร้อมด้วย​นายวิทยา​ สุริยะวงค์​ รองปลัดกระทรวงยุติธรรม​ พ.ต.อ. ดร.ณรัชต์​ เศวตนันทน์​ อธิบดีกรมราชทัณฑ์​ และผู้ที่เกี่ยวข้อง​ เข้าร่วมฯ​ ณ ห้องรับรองกระทรวงยุติธรรม ชั้น ๒​ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กรุงไทยนำผลิตภัณฑ์และโปรโมชั่นร่วมงานสัมมนาบริหารความเสี่ยง FX ของ SMEs
วันศุกร์ที่ 3 พฤศจิกายน 2560
กรุงไทยนําผลิตภัณฑ์และโปรโมชั่นร่วมงานสัมมนาบริหารความเสี่ยง FX ของ SMEs
ธนาคารกรุงไทย นําผลิตภัณฑ์ด้านการค้าระหว่างประเทศ ให้บริการในงานสัมมนา “การบริหารความเสี่ยง FX ของ SMEs” ที่อิมแพ็ค เมืองทองธานี วันที่ 6 พฤศจิกายนนี้ เพื่อสนับสนุนธุรกิจนําเข้าและส่งออกอย่างครบวงจร
ธนาคารกรุงไทย นําผลิตภัณฑ์ด้านการค้าระหว่างประเทศ ให้บริการในงานสัมมนา “การบริหารความเสี่ยง FX ของ SMEs” ที่อิมแพ็ค เมืองทองธานี วันที่ 6 พฤศจิกายนนี้ เพื่อสนับสนุนธุรกิจนําเข้าและส่งออกอย่างครบวงจร พร้อมโปรโมชั่น KTB Trade Finance Rewards ทําธุรกรรมด้านการค้าต่างประเทศ รับ KTB Gift Card มูลค่าสูงสุด 35,000 บาท
นายรวินทร์ บุญญานุสาสน์ ผู้ช่วยกรรมการผู้จัดการใหญ่อาวุโส สายงานตลาดเงินตลาดทุนธนาคารกรุงไทย เปิดเผยว่า ตามที่ธนาคารแห่งประเทศไทย สํานักงานส่งเสริมวิสาหกิจขนาดกลางและขนาดย่อม (สสว.) และธนาคารเพื่อการส่งออกและนําเข้าแห่งประเทศไทย (เอ็กซิมแบงก์) จัดงานสัมมนาโครงการ “การบริหารความเสี่ยง FX ของ SMEs” เพื่อสร้างความรู้ความเข้าใจเรื่องการบริการความเสี่ยงจากอัตราแลกเปลี่ยน ด้วยสัญญาสิทธิในการซื้อขายเงินตราต่างประเทศในอนาคต (FX Options) แก่ผู้ประกอบการ SME ที่ประกอบธุรกิจนําเข้าและส่งออก ที่อิมแพ็ค เมืองทองธานี ในวันที่ 6 พฤศจิกายนนี้ และธนาคารได้เข้าร่วมโครงการดังกล่าวนั้น
ธนาคารจะนําผลิตภัณฑ์ Import - Export Solutions ไปให้บริการ เพื่อสนับสนุนธุรกิจนําเข้าและส่งออกอย่างครบวงจร เช่น การชําระเงินค่านําเข้า-ส่งออกสินค้า (L/C) ผ่านเครือข่ายธนาคารตัวแทนทั่วโลก การค้ําประกันระหว่างประเทศ การค้ําประกันเพื่อรับสินค้า การป้องกันความเสี่ยงจากอัตราแลกเปลี่ยน รวมทั้งสินเชื่อสําหรับผู้นําเข้าและส่งออก ตลอดจนบริการ KTB Trade Online เพื่อให้ลูกค้าสามารถทําธุรกรรมด้านการค้าระหว่างประเทศผ่านสมาร์ทโฟนหรือแทบเล็ต โดยสามารถเรียกดูข้อมูลต่างๆ ได้แบบ Real-Time ช่วยลดขั้นตอนการทํางานและค่าใช้จ่าย
นอกจากนี้ ธนาคารยังมีโปรโมชั่น KTB Trade Finance Rewards เมื่อทําธุรกรรมการค้าระหว่างประเทศกับธนาคาร จะได้รับคะแนนสะสม Trade Finance Point เพื่อนําไปแลก KTB Gift Card มูลค่า 1,000 บาท ต่อ 1 Trade Finance Point แลกได้สูงสุด 30,000 บาท และหากสะสม Trade Finance Point สูงสุด 5 อันดับแรก จะได้รับโบนัสพิเศษเพิ่มอีก 5,000 บาท โดยสามารถสะสมคะแนนเพื่อแลกสิทธิได้จนถึงสิ้นปีนี้
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-ผู้ช่วยรัฐมนตรีเข้าร่วมแลกเปลี่ยนประสบการณ์การเพิ่มการเข้าถึงยาของไทย ในการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 ณ สาธารณรัฐอินเดีย
วันพุธที่ 5 กันยายน 2561
ผู้ช่วยรัฐมนตรีเข้าร่วมแลกเปลี่ยนประสบการณ์การเพิ่มการเข้าถึงยาของไทย ในการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 ณ สาธารณรัฐอินเดีย
ผู้ช่วยรัฐมนตรีเข้าร่วมแลกเปลี่ยนประสบการณ์การเพิ่มการเข้าถึงยาของไทย ในการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 ณ สาธารณรัฐอินเดีย
นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ให้สัมภาษณ์ภายหลังการประชุมโต๊ะกลมระดับรัฐมนตรี (Ministerial Roundtable) หัวข้อการพัฒนาการเข้าถึงยาจําเป็น ทั้งในและนอกภูมิภาคเอเชียใต้และตะวันออก (Improving Access to Essential Medicines in the Region and Beyond) ซึ่งเป็นวาระสําคัญของการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 (Seventy - First Session of the WHO Regional Committee for South-East Asia : RC71) โดยได้กล่าวถึงประเด็นการจัดทําบัญชียาหลักแห่งชาติของประเทศไทย ซึ่งได้ดําเนินการมาเป็นเวลาหลายสิบปีแล้วและมีการปรับปรุงอย่างต่อเนื่อง และนํารายการยาที่ระบุในบัญชียาหลักแห่งชาติมาใช้เป็นสิทธิประโยชน์ด้านยาของระบบประกันสุขภาพของภาครัฐ ทั้ง 3 ระบบ คือ ระบบหลักประกันสุขภาพแห่งชาติ ระบบสวัสดิการรักษาพยาบาลข้าราชการ และระบบประกันสังคม มีการนํานโยบายและมาตรการหลายประการมาใช้เพื่อให้คนไทยเข้าถึงยาที่จําเป็นโดยไม่มีข้อจํากัดทางการเงิน และสามารถควบคุมค่าใช้จ่ายด้านยา และสร้างความคุ้มค่าในการใช้งบประมาณของประเทศด้วย
นายแพทย์ธวัชกล่าวต่อว่า ประเทศไทยได้ให้ข้อเสนอแนะต่อที่ประชุม 4 ประเด็น ได้แก่ 1.การนําเสนอประสบการณ์ของภูมิภาคเอเชียใต้และตะวันออกให้เป็นที่ประจักษ์ต่อชาวโลกว่าภูมิภาคเราสามารถร่วมกันพัฒนาการเข้าถึงยาที่จําเป็น ด้วยการเพิ่มศักยภาพการผลิตยาที่มีคุณภาพ และการจัดการให้มีการแข่งขันทางยาด้วยชื่อยาสามัญ 2.การพัฒนาระบบข้อมูลข่าวสารด้านยาของภูมิภาคให้มีความโปร่งใส รวมทั้งการจัดทําเครือข่ายของภูมิภาค 3.การใช้มาตรการผ่อนปรน (TRIPS flexibilities) เช่น การบังคับใช้สิทธิเหนือสิทธิบัตรยา (Compulsory Licensing) ที่สอดคล้องกับกฎหมายระหว่างประเทศและ4.การสนับสนุนการจัดซื้อยารวมในระดับภูมิภาค เช่น ยากําพร้า หรือยาที่ใช้น้อย ยาต้านพิษและเซรุ่มแก้พิษงู
ทั้งนี้ ที่ประชุมได้ผนวกข้อเสนอแนะของไทยในเอกสารปฏิญญาของรัฐมนตรีว่าด้วยการเพิ่มการเข้าถึงเวชภัณฑ์ที่จําเป็นในภูมิภาคและนอกเหนือภูมิภาค (Ministerial Declaration on “Improving access to essential medical products in the Region and beyond) โดยที่ประชุมมีมติให้การรับรองปฏิญญาดังกล่าว
************************************ 5 กันยายน 2561
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีเข้าร่วมประชุมกับเจ้าพนักงานบังคับคดีจากประเทศต่างๆ ในสหภาพยุโรป (European Union of Judicial Officers - UEHJ) ณ สาธารณรัฐฝรั่งเศส
วันพฤหัสบดีที่ 29 พฤศจิกายน 2561
กระทรวงยุติธรรม โดยกรมบังคับคดีเข้าร่วมประชุมกับเจ้าพนักงานบังคับคดีจากประเทศต่างๆ ในสหภาพยุโรป (European Union of Judicial Officers - UEHJ) ณ สาธารณรัฐฝรั่งเศส
กรมบังคับคดีเข้าร่วมประชุมกับเจ้าพนักงานบังคับคดีจากประเทศต่างๆ ในสหภาพยุโรป (European Union of Judicial Officers - UEHJ) ณ สาธารณรัฐฝรั่งเศส
เมื่อวันพุธที่ ๒๘ พฤศจิกายน ๒๕๖๑ นางสาวรื่นวดี สุวรรณมงคล อธิบดีกรมบังคับคดี และกรรมการสภาเจ้าพนักงาน บังคับคดีระหว่างประเทศ (UIHJ) ได้เข้าร่วมประชุมกับเจ้าพนักงานบังคับคดีจากประเทศต่างๆ ในสหภาพยุโรป (European Union of Judicial Officers - UEHJ) ณ สาธารณรัฐฝรั่งเศส ในฐานะผู้สังเกตการณ์ เพื่อติดตามพัฒนาการและความคืบหน้าของการดําเนินงานของเจ้าพนักงานบังคับคดีจากประเทศต่างๆ ในสหภาพยุโรป และแลกเปลี่ยนความเห็นและประสบการณ์ระหว่างกัน รวมทั้งเสริมสร้างความร่วมมือและเครือข่าย การประชุมนี้มี Mr. Marc.Schmitz ประธานสภาเจ้าพนักงานบังคับคดีระหว่างประเทศเป็นประธานในที่ประชุม และมีประเด็นพิจารณาที่น่าสนใจ เช่น โครงการ ENABLE ที่มีการนําอิเล็กทรอนิกส์และเทคโนโลยีมาใช้กับการบังคับคดี ที่หลายประเทศในสหภาพยุโรปที่ได้พัฒนาอย่างต่อเนื่อง ได้แก่ระบบ e – Justice e – Enforcement e - Service e - Auction e - Case Management และการเข้าถึงข้อมูลของลูกหนี้ การส่งหมายและเอกสารเกี่ยวข้องกับการบังคับคดีระหว่างประเทศ กฎระเบียบของสหภาพยุโรปเกี่ยวกับการให้สินเชื่อ การซื้อหนี้ด้อยคุณภาพ การบังคับหลักประกัน และการพัฒนาระบบการฝึกอบรมในรูปแบบ e - Training เป็นต้น